ລາຍງານດ້ານເສລີພາບ ໃນການນັບຖືສາສະໜາ ຂອງສະຫະລັດ
ອິຣ່ານ ເກົາຫລີເໜືອ ແລະຊາອຸດີອາເຣເບຍ ພັນທະມິດຂອງສະຫະລັດ ໃນອ່າວເປີເຊຍ ຖືກຈັດເຂົ້າໃນພວກປະເທດທີ່ລະເມີດສິດທິ ໃນການເຄົາລົບນັບຖືສາສະໜາຢ່າງໃຫຍ່.
ລາຍງານຂອງກະຊວງການຕ່າງປະເທດ ວ່າດ້ວຍເສລີພາບໃນການນັບຖືສາສະໜາໃນ ທົ່ວໂລກ ທີ່ນໍາອອກເປີດເຜີຍໃນວັນພຸດ ທີ 17 ຜ່ານມານັ້ນ ໄດ້ຈັດອິຣ່ານ ເກົາຫລີເໜືອ ແລະຊາອຸດີອາຣາເບຍ ພັນ ທະມິດຂອງສະຫະລັດໃນອ່າວເປີເຊຍ ເຂົ້າໃນພວກປະເທດທີ່ລະເມີດສິດທິໃນການເຄົາລົບນັບຖືສາສະໜາຢ່າງ ຮ້າຍແຮງທີ່ສຸດ ມີພວກປະເທດຈໍານວນນຶ່ງທີ່ໄດ້ຮັບການຍ້ອງຍໍ ວ່າໄດ້ເອົາບາດກ້າວຕ່າງໆເພື່ອປົກປ້ອງສິດທິໃນການນັບຖືສາສະໜານັ້ນ ລາຍງານປະຈໍາປີສະບັບນີ້ຂອງກະຊວງການຕ່າງປະເທດ ແມ່ນຕ້ອງໄດ້ເຮັດຂຶ້ນ ພາຍໃຕ້ກົດໝາຍຂອງລັດຖະສະພາ ສະຫະລັດ ສະບັບປີ 1998 ແລະປະເທດໃດ ທີ່ລາຍງານ ສະບັບນີ້ເວົ້າວ່າ ລະເມີດສິດເສລີພາບໃນດ້ານການເຄົາລົບ ນັບຖືສາສະໜາ ສາມາດຖືກລົງໂທດຈາກສະຫະລັດໄດ້ ແຕ່ບັນດາເຈົ້າໜ້າທີ່ກະຊວງການ ຕ່າງປະເທດກ່າວວ່າ ເປົ້າໝາຍ ບໍ່ແມ່ນການລົງໂທດ ແຕ່ເພື່ອ ສົ່ງເສີມໃຫ້ປະເທດຕ່າງໆປັບປຸງ ປະວັດຂອງເຂົາເຈົ້າໃຫ້ດີຂຶ້ນໃນ ດ້ານການນັບຖືສິດທິມະນຸດທີ່ ສໍາຄັນອັນນຶ່ງ ໃນກອງປະຊຸມນັກຂ່າວ ເພື່ອ ເປີດເຜີຍລາຍງານນີ້ ທ່ານນາງ ຮີນລາຣີ ຄລິນຕັນ ລັດຖະມົນ ຕີການຕ່າງປະເທດສະຫະລັດ ເອີ້ນເສລີພາບດ້ານສາສະໜາ ວ່າ ເປັນສິດທິພື້ນຖານຢ່າງນຶ່ງ ຂອງມະນຸດ ແລະເປັນອົງປະ ກອບຫລັກຂອງນະໂຍບາຍການຕ່າງປະເທດຂອງສະຫະລັດ ຊຶ່ງທ່ານນາງຄລິນຕັນກ່າວຊີ້ ແຈງວ່າ : ໃນຈໍານວນເກືອບ 200 ປະເທດທີ່ມີການປະເມິນເບິ່ງເລື້ອງເສລີພາບໃນດ້ານສາສະໜາໃນ ລາຍງານສະບັບນີ້ ມີ 8 ປະເທດຖືກຈັດຢູ່ໃນບັນຊີ CPC ຫລື ລາຍຊື່ພວກປະເທດທີ່ໜ້າ ເປັນຫ່ວງເປັນພິເສດ ອັນມີ ປະເທດມຽນມາ ຈີນ ເອຣິເທຍ ອິຣ່ານ ເກົາຫລີເໜືອ ຊາອຸດີ ອາຣາເບຍ ຊູແດນ ແລະອັຟການິສຖານ ລາຍຊື່ພວກປະເທດທີ່ໜ້າເປັນຫ່ວງເປັນພິເສດນີ້ ແມ່ນບໍ່ມີການປ່ຽນແປງຈາກເມື່ອນຶ່ງປີ ຜ່ານມາ ແຕ່ທາງກະຊວງມີກໍານົດທີ່ຈະທົບທວນຄືນເບິ່ງໃໝ່ໃນອີກ 2-3 ເດືອນຂ້າງໜ້າ ອິຣ່ານແມ່ນໄດ້ຖືກຈັດຢູ່ໃນລາຍຊື່ພວກປະເທດດັ່ງກ່າວມາທຸກໆປີ ນັບແຕ່ໄດ້ມີການເຮັດ ລາຍງານສະບັບທໍາອິດອອກມາໃນປີ 1999 ລາຍງານສະບັບໃໝ່ກ່າວວ່າ ລັດຖະບານ ເຕຮະຣ່ານຍັງສືບຕໍ່ຈໍາກັດຮັດແຄບຢ່າງເຂັ້ມງວດ ຕໍ່ພວກຊົນກຸ່ມນ້ອຍທີ່ບໍ່ນັບຖືນິກາຍ Shi’ite ແລະວ່າ ພວກຖືນິກາຍ Bahai ແມ່ນຕົກເປັນເປົ້າໝາຍໂດຍສະເພາະ ລາຍງານ ເວົ້າອີກວ່າ ປະທານາທິບໍດີ Mahmoud Ahmadinejad ແຫ່ງອິຣ່ານໄດ້ສືບຕໍ່ປຸກລະດົມ ຕໍ່ຕ້ານຊາວຢີວຢ່າງຮ້າຍກາດມາ ໂດຍຕັ້ງຂໍ້ສົງໄສຂຶ້ນມາກ່ຽວກັບການລົນນະລົງຂອງພວກ Nazi ເພື່ອເຂ່ັນຂ້າດັບສູນຊາວຢີວ ໃນປາງສົງຄາມໂລກຄັ້ງທີສອງນັ້ນ ວ່າມີຂຶ້ນແທ້ ຫລືບໍ່ ແລະຮ້າຍແຮງເທົ່າກັບຊາວໂລກປະນາມກັນນັ້ນ ແທ້ຫລືບໍ? ກ່ຽວກັບເກົາຫລີເໜືອນັ້ນ ລາຍງານເວົ້າອອກມາຢ່າງຈະແຈ້ງວ່າ ເສລີພາບໃນດ້ານການ ນັບຖືສາສະໜາແມ່ນບໍ່ມີເລີຍໃນເກົາຫລີເໜືອ ແລະວ່າ ພວກນັກເຄື່ອນໄຫວທາງສາສະ ໜາແມ່ນໂຮມຢູ່ໃນຈໍານວນພວກນັກໂທດການເມືອງ ທີ່ມີຢ່າງຫລວງຫລາຍໃນປະເທດນັ້ນ ທ່ານ Michael Posner ລັດຖະມົນຕີຊ່ອຍວ່າການກະຊວງການຕ່າງປະເທດ ວ່າດ້ວຍປະຊາທິປະໄຕ ສິດທິມະນຸດແລະແຮງງານ ກ່າວວ່າ ມີສິ່ງງັດງ້າງໜ້ອຍຫລາຍ ທີ່ໃຊ້ກົດດັນຕໍ່ພວກເຈົ້າໜ້າທີ່ເກົາຫລີເໜືອນັ້ນ ຍ້ອນການເລືອກຢູ່ຢ່າງໂດດດ່ຽວຂອງລັດຄອມມີວນິດດັ່ງກ່າວ ຊຶ່ງທ່ານ Posner ກ່າວຕໍ່ໄປວ່າ: ລາຍງານສະບັບນີ້ເວົ້າວ່າ ໄດ້ມີການປັບປຸງ ດີຂຶ້ນມາໃນບາງດ້ານໃນເສລີພາບດ້ານສາສະ ໜາໃນຊາອຸດີອາເຣເບຍນັ້ນ ແຕ່ທ່ານ Pos- ner ກ່າວວ່າ ການນັບຖືແລະປະຕິບັດຢ່າງ ເປີດເຜີຍ ສາສະໜາທີ່ບໍ່ແມ່ນອີສລາມນັ້ນ ຍັງຄົງເປັນສິ່ງເກືອດຫ້າມຢູ່ ແລະວ່າລັດຖະບານຊາອຸອາເຣເບຍຍັງບໍ່ທັນໄດ້ປະຕິບັດຕາມ ຄໍາໝັ້ນສັນຍາທີ່ໃຫ້ໄວ້ ທີ່ວ່າຈະລົບລ້າງພາກສ່ວນຕ່າງໆ ທີ່ມີຂໍ້ຄວາມຍຸຍົງທາງສາສະໜາ ອອກຈາກປື້ມຮຽນນັ້ນ ທ່ານ Posner ກ່າວຕື່ມວ່າ: ລາຍງານໃຫ້ຂໍ້ສັງເກດວ່າ ມີແນວໂນ້ມໃນທາງບວກບາງຢ່າງໃນຈີນ ຊຶ່ງໄດ້ຖືກຈັດເຂົ້າໃນ ລາຍຊື່ CPC ຫລືລາຍຊື່ພວກປະເທດທີ່ໜ້າເປັນຫ່ວງນໍາໂດຍສະເພາະນັ້ນ ເທື່ອທໍາອິດ ໃນປີ 2004 ແຕ່ທ່ານນາງຮີນລາຣີ ຄລິນຕັນ ກ່າວວ່າ ຍັງມີການຮາວີລົບກວນພວກຊາວ ພຸດທິເບດ ພວກກຸ່ມຖືສາສະໜາຄຣິສຕຽນທີ່ບໍ່ລົງທະບຽນ ແລະພວກຊາວມຸສລິມ Uighur ນັ້ນ ຢູ່ຕໍ່ມາ ທ່ານນາງຄລິນຕັນ ກ່າວວ່າ ເສລີພາບໃນການນັບຖືສາສະໜາກໍາລັງຖືກໂຈມຕີ ບໍ່ພຽງແຕ່ຈາກພວກລັດຖະບານຜະເດັດການເທົ່ານັ້ນ ແຕ່ຈາກພວກກຸ່ມຫັວຮຸນແຮງຈັດນໍາ ເຊ່ນກຸ່ມ al-Quaida ທີ່ພະຍາຍາມຊອກຫາທາງສ້າງຄວາມເຄັ່ງຕຶງຂຶ້ນລະຫວ່າງນິກາຍຕ່າງ ຊຶ່ງທ່ານນາງ ໄດ້ໃຫ້ຂໍ້ສັງເກດກ່ຽວກັບການວາງລະເບີດໃສ່ໂບດ Sufi ໃນປາກິສຖານ ຫວ່າງໄວໆມານີ້ ແລະໂບດກາໂຕລິກແຫ່ງນຶ່ງຂອງຊາວຊີເຣຍ ໃນກຸງແບກແດ໊ດນັ້ນ ມີຫລາຍໆປະເທດ ທີ່ລາຍງານສະບັບນີ້ໄດ້ເລົ່າເຖິງການລະເມີດສິດທິຕ່າງໆ ແຕ່ວ່າໃນຂະນະດຽວກັນ ກໍໄດ້ຍ້ອງຍໍສັນລະເສິນພວກປະເທດເຫລົ່ານັ້ນ ວ່າໄດ້ເອົາບາດກ້າວເພື່ອສົ່ງເສີມການໂຍະຍານອະນຸໂລມກຸ່ມສາສະໜາອື່ນໆ ຮວມທັງຂໍ້ຕົກລົງສະບັບນຶ່ງ ທີ່ຈະອໍານວຍ ໃຫ້  ໄດ້ຮັບການເຝິກອົບລົມເລື້ອງເສລີພາບ ດ້ານສາສະ ໜາ ການກໍ່ສ້າງຄືນໃໝ່ໂບດຊາວຢິວແຫ່ງນຶ່ງໃນກຸງເບຣຸດ ທີ່ໄດ້ເພພັງລົງຍ້ອນການລະດົມ ຍິງປືນໃຫຍ່ຕໍ່ສູ້ກັນ ໃນປາງສົງຄາມກາງເມືອງໃນປະເທດເລບານອນ ແລະການອຸບປະ ຖໍາຂອງອິນໂດເນເຊຍ ໃນການຈັດການໂອ້ລົມສົນທະນາຂຶ້ນລະຫວ່າງນິກາຍຕ່າງໆນັ້ນ ການລົງໂທດທີ່ໄດ້ຮັບການອະນຸມັດໃຫ້ພາຍໃຕ້ກົດໝາຍວ່າດ້ວຍເສລີ ພາບໃນດ້ານສາສະ ໜາ ສະບັບປີ 1998 ນັ້ນ ແມ່ນບໍ່ສູ້ໄດ້ມີການນໍາໃຊ້ກັນ ໃນຖະແຫລງການສະບັບນຶ່ງເມື່ອວັນພຸດສັບປະດາແລ້ວນີ້ ຄະນະກໍາມາທິການອິດສະລະ ວ່າດ້ວຍເສລີພາບໃນດ້ານສາສະໜາລະຫວ່າງຊາດຂອງສະຫະລັດ ທີ່ໄດ້ຈັດຕັ້ງຂຶ້ນມາ ພາຍໃຕ້ກົດໝາຍສະບັບປີ 1998 ເຊ່ນກັນນັ້ນ ໄດ້ຮຽກຮ້ອງໃຫ້ລັດຖະບານທ່ານໂອບາມາ ທໍາການເຄື່ອນຢ່າງເດັດຂາດ ແລະໃຫ້ຈັດເອົາຫລາຍປະເທດຕື່ມອີກ ເຂົ້າໃນລາຍຊື່ພວກປະເທດທີ່ ໜ້າເປັນຫ່ວງເປັນພິເສດນັ້ນ ອັນເປັນສິ່ງນຶ່ງທີ່ທາງລັດຖະບານຍັງບໍ່ທັນໄດ້ເຮັດ